[{"text_idx": "#000002", "text": "Adeiladu pontydd, helpu natur, gwella tirweddau"}, {"text_idx": "#000004", "text": "Yn ychwanegol at gynnig atebion ar y tir, mae PONT yn casglu ac yn rhannu gwybodaeth am gynlluniau pori lleol ac esiamplau o arfer gorau. Hefyd mae PONT yn gweithio i sicrhau bod pwysigrwydd anifeiliaid pori wrth reoli cynefinoedd er lles bywyd gwyllt yn cael ei gydnabod ar bob lefel. Mae cynrychiolwyr PONT yn aelodau o grwpiau ecosystemau Partneriaeth Bioamrywiaeth Cymru, yn ogystal a\u0302 Plant Link Cymru."}, {"text_idx": "#000006", "text": "Mae PONT yn ceisio cyfrannu gwybodaeth at bolisi\u0308au\u2019r llywodraeth ar faterion amgylcheddol a chefn gwlad ehangach, a dylanwadu arnynt. Sylfaenwyd PONT yn 2005 gan y chwaraewyr allweddol yn y byd cadwraeth natur ac amaethyddiaeth yng Nghymru ac wedyn, yn 2010, cafodd ei ymgorffori fel cwmni dielw cyfyngedig trwy warant. Mae PONT yn cael cefnogaeth a chyfraniad gan amrywiaeth o sefydliadau ledled Cymru, gan gynnwys tri sefydliad cadwraeth, Llywodraeth Cymru, Cyfoeth Naturiol Cymru, awdurdodau Parciau Cenedlaethol, cymdeithasau bridiau brodorol ac undebau ffermio. Cefnogir PONT yn ariannol gan Lywodraeth Cymru."}]